|  |
| --- |
| **Kontor**  Effektivisering  **Dato**  17. november 2016  **J nr.** 600-00191  helms/lonor |

**Referat af møde i styregruppen for GD2**Torsdag den 17. november 2016 kl. 12.00-12.45, SDFE mødelok. 0.3

**Deltagere:**

Søren Reeberg Nielsen (SDFE), Brian Arreborg Hansen (SDFE), Morten Nordahl Møller (SDFE), Louise Nordskov (SDFE), Georg Jensen (SDFE), Line Theil Elikofer (SDFE), Stine Kern Licht (SDFE), Per Gade (DIGST), Peter Henriksen (DIGST), Gitte B. Mortensen (DIGST), Per Smed (KL), Troels G. Rasmussen (KL), Carsten Grage (CPR), Claus Rønne Jensen (SKAT) (suppleant for Jeanette H. Heiner), Ditte Kellebjerg Mogensen (ERST) (suppleant for Michael Silau), Asbjørn Lenbroch (SDFE), Helle Mette Sørensen (SDFE) - referent.

**Afbud:**

Jeanette H. Heiner (SKAT), Michael Silau (ERST), Steen Eiberg-Jørgensen (DST)

**Dagsorden**

1. Godkendelse af dagsorden (B)
2. Godkendelse af referat (B)
3. Status for delprogrammets fremdrift(B)
4. Håndtering af aktuelle emner og risici for delprogrammet (B)
5. Datavask (B)
6. Evt.

**Referat:**

**PKT. 1 Godkendelse af dagsorden (B)**

Troels G. Rasmussen (KL) efterlyste en implementeringsplan, der på sidste styregruppemøde var blevet lovet fremlagt på dette styregruppemøde. Han bemærkede desuden, at det var uhensigtsmæssigt, at planen ikke var på dagsordenen, når den var blevet gennemgået på seneste møde i PF.

Georg Jensen (SDFE) svarede, at GD7 havde anbefalet at planen ikke blev forelagt på nuværende tidspunkt, da det var GD7s vurdering, at planen bl.a. manglede at tage højde for mulige tilbageløb.

Det blev aftalt, at GD2 i samarbejde med GD7 afklarer udeståender og at implementeringsplanen kan blive behandlet på det fælles GD1 / GD2 styregruppemøde i december.

Dagsordenen blev godkendt uden yderligere bemærkninger.

**PKT. 2 Godkendelse af referat (B)**

Troels G. Rasmussen (KL) havde en bemærkning til referatets pkt. 5 side 4: ”Tine Garbers (KL) bad om, at tidspunktet for aflevering af plan for vask af CVR-adresser bliver senere end til styregruppemødet i oktober”. Det blev aftalt, at Louise Nordskov (SDFE) aftaler den konkrete formulering med Tine Garbers

Efter mødet er det aftalt med Tine Garbers (KL), at der i stedet skal stå: ”*Tine Garbers (KL) bad om, at tidspunktet for aflevering af plan for vask af CVR-adresser ikke bliver før november, da planen skal koordineres mellem SDFE, KL og ERST*.”

Styregruppen godkendte referatet uden yderligere bemærkninger.

**PKT. 3 Status for delprogrammets fremdrift(B)**

Louise Nordskov (SDFE) præsenterede sagen og orienterede om, at programmet samlet set er gået fra rød til gul. Gul skyldes forsinkelse på rekonfiguration i DAR og DAGI samt udfordringer med ressourcer i DAGI. Ressourcer er samlet set i rød pga. manglende finansiering.

Line Theil Elikofer (SDFE) oplyste, at der var særlig ledelsesmæssig fokus på prioritering af ressourcer til DAGI.

Milepælsoversigten, der var afbilledet i bilag 3.2, blev gennemgået i en opdateret form. Projekterne arbejder på nuværende tidspunkt med milepælene under ”6.3. Konfiguration på DAF afsluttet”.

Georg Jensen (SDFE) bemærkede, at forsinkelserne i GD2 kan blive et problem for GD7, da de udfordrer GD7s ressourcer og leverandørstyring.

Louise Nordskov (SDFE) bemærkede, at programledelsen fortsat vurderer, at milepælen ”Klar til snitfladetest” kan nås på trods af forsinkelserne med konfiguration af DAR og DAGI på Datafordeleren.

Troels G. Rasmussen (KL) bemærkede, at forsinkelserne giver anledning til bekymring, og at det er vigtigt at holde fokus på disse.

Carsten Grage (CPR) bemærkede, at CPR har store problemer med komme på datafordeleren, og at han er bekymret for, at andre registre vil opleve lignende problemer.

Georg Jensen (SDFE) oplyste, at der er aftalt møde med CPR den efterfølgende dag for at afklare årsagen til problemerne.

Søren Reeberg (SDFE) konkluderede, at CPR har sat fokus på problemet, og at det er vigtigt, at der er dialog, så det kan afklares, hvor store problemerne er, og hvordan de kan afhjælpes.

Styregruppen godkendte delprogrammets status.

**PKT 4. Håndtering af aktuelle emner og risici for delprogrammet (B)**

Louise Nordskov (SDFE) gennemgik de kritiske emner.

Claus Rønne Jensen bekræftede, at sagen om tildeling af CVR-nr. til dødsboer er et emne på direktørmøde mellem SKAT og ERST. Programledelsen følger op på status.

Per Smed (KL) foreslog, med reference til det netop nedbrændte Svinkløv Badehotel, at Danske Stednavne bør være en del af emne nr. 16 ”Navigationssystemer og ruteplanlægningsværktøjer skal så vidt muligt baseres på DAR-adresser”. Søren Reeberg (SDFE) svarede hertil, at man i første omgang arbejder med DAR-adresser.

Styregruppen godkendte status på delprogrammets kritiske emner.

**PKT 5. Datavask (B)**

Ditte Kellebjerg Mogensen (ERST) præsenterede sagen og gennemgik kort ERSTs 2 hovedopgaver.

Troels G. Rasmussen (KL) oplyste, at man var glad for den fremlagte plan herunder, at ERST har tænkt sig at anvende AWS.

Louise Nordskov (SDFE) bemærkede, at GD2 programledelsen ligeledes er tilfreds med planen og at man hæfter sig ved, at der bliver mulighed for at drøfte yderligere tiltag i det tilfælde, at aktiviteterne i planen ikke viser sig at være tilstrækkelige til at komme i mål med 99 % DAR-valide adresser i CVR .

Styregruppen godkendte ERSTs forslag til plan for ajourføring af eksisterende CVR-adresser, der ikke entydigt modsvarer en DAR-adresse.

**PKT. Evt.**

Der var ikke bemærkninger til punktet.